फसल के लिए समय पर दें किसानों को बिजली
कलेक्टरएस.एस पंवार की अध्यक्षता में मंगलवार को उनके कक्ष में आवश्यक सेवाओं की समीक्षा बैठक आयोजित की गई। बैठक में उन्होंने अधिकारियों को संपर्क समाधान पर दर्ज प्रकरणों को शीघ्र निस्तारण करने के निर्देश दिए।
कलेक्टर ने बिजली निगम के एक्सईएन को बकाया थ्री फेस के कनेक्शन जारी करने, ग्रामीण क्षेत्र में फसल के लिए समय पर बिजली आपूर्ति करने के निर्देश दिए। पीएचईडी के एसई को शहर में पेयजल व्यवस्था को दुरुस्त रखने एवं नए बोरिंग जल्द लगाने को कहा।
उन्होंने आरसीएचओ को टीकाकरण पर विशेष ध्यान देने, भामाशाह स्वास्थ्य बीमा योजना, आरोग्य राजस्थान सहित अन्य योजनाओं के संबंध में सतर्कता बरतने के लिए कहा।
ढीलेतारों को कसने के दिए निर्देश
दौसा| जिलाआयोजना समिति की बैठक में मंगलवार को कृषि विभाग, उद्यान, उर्जा, पेयजल, प्रारंभिक शिक्षा, समाज कल्याण, सानिवि, चिकित्सा स्वास्थ्य विभाग एवं पंचायत राज विभाग को वित्तीय वर्ष की समाप्ति से पूर्व शत प्रतिशत लक्ष्य पूर्ण करने के निर्देश दिए।
समिति के सदस्य इंद्र कुमार मीना की मांग पर विद्युत विभाग के एक्सईएन को शहर में ढीले ताराें को टाइट करने, शहरी ग्रामीण क्षेत्र में बिजली आपूर्ति सुचारू रखने, जलदाय विभाग के एसई सीएल जाटव को एकल बिंदुओं को शुरू कराने, हैंडपंपो की मरम्मत कराने को कहा। सीईओ राजेंद्र सिंह कविया ने निर्णयों पर कार्रवाई की समीक्षा की।
hin_Deva hin_Deva hin_Deva hin_Deva hin_Deva hin_Deva hin_Deva